།
སྟོན་པ་བདེ་གཤེགས་སྐྱོབས་ལ་ཕྱག་འཚལ་ཏེ། །ཞེས་གསུངས་པས། དེ་ཉིད་
( ༢ན)ཀྱིས་སྟོན་པ་སྐྱོན་མེད་དུ་བསྒྲུབས་པའི་སྒོ་ནས། དེའི་བསྟན་པ་སྐྱོན་
མེད་དུ་བསྒྲུབ་པར་བྱེད་པ་ཡིན་ལ། དེའི་རྒྱུ་མཚན་ཡང་ཕྱི་རྒོལ་གྱི་ངོར། གང་
ཟག་དེ་རྣམ་དག་ཏུ་ཡིད་མ་ཆེས་པར། དེའི་ཚིག་རྣམ་དག་ཏུ་ཁས་མི་ལེན་
པའི་ཕྱིར། དེས་ན་འདི་ལྟར་བཤད་པར་བྱ་སྟེ། ཚད་མར་གྱུར་པ་ཞེས་པས་
- E:
272 -

མཁས་གྲུབ་དགེ་ལེགས་དཔལ་བཟང་པོས་མཛད་པའི་ཚད་མའི་ལམ་འཁྲིད།
དོན་གྱི་གཙོ་བོ་མཁྱེན་པའི་རྣམ་མཁྱེན་ངོས་བཟུང་ཞིང་། ཕྱག་འཚལ་ལོ་ཞེས་
དྲང་ངོ་། །གང་ལ་ན་ཚད་མར་གྱུར་པ་ལའོ། །དེ་རྒྱུ་མེད་ལས་བྱུང་བ་ཡིན་ནམ།
རྒྱུ་ལས་བྱུང་བ་ཡིན་ཞེ་ན། མ་སྐྱེས་པ་ནི་ཟློག་དོན་དུ་ཞེས་བཤད་པ་ལྟར་རྒྱུ་
མེད་རང་བྱུང་གི་ཐམས་ཅད་མཁྱེན་པ་ཡོད་པ་བཀག་ནས་རྒྱུར་གྱུར་པ་ཕུན་་་
སུམ་ཚོགས་པ་གཅིག་ལས་འཁྲུངས་ཞེས་པའོ། །འོ་ན་རྒྱུ་ཕུན་སུམ་ཚོགས་པ་ཇི་
ལྟ་བུ་ཞིག་ལས་འབྲས་བུ་ཕུན་སུམ་ཚོགས་པ་ཇི་ལྟ་བུ་ཞིག་གི་ངོ་བོར་འཁྲུངས།
ཤེ་ན། རྒྱུ་བསམ་སྦྱོར་ཕུན་སུམ་ཚོགས་པ་ལས་འབྲས་བུ་དོན་གཉིས་ཕུན་སུམ་
ཚོགས་པའི་ངོར་འཁྲུངས། འོ་ན་དེ་ལྟ་བུའི་བསམ་སྦྱོར་ཕུན་སུམ་ཚོགས་པ་
གང་འབྲས་བུ་དོན་གཉིས་ཕུན་སུམ་ཚོགས་པ་ནི་གང་( ༢བ) ཞེ་ན། བཤད་
པར་བྱ་སྟེ། འཁོར་བ་ན་ཡུན་རིང་དུ་འཁོར་བའི་སྡུག་བསྔལ་གྱིས་ལྷག་པར་
གདུངས་པའི་འགྲོ་བ་མཐའ་དག་ལ་ལྷག་པར་སྙིང་བརྩེ་བ་ཆེན་པོ་དང་དེས་་་་
ཀུན་ནས་བསླངས་པའི་འགྲོ་བ་མ་ལུས་པ་སྡུག་བསྔལ་ལས་སྒྲོལ་བར་བཞེད་་་་་
པའི་ལྷག་པའི་བསམ་པ་དང་། དེས་ན་འགྲོ་བ་རྣམས་སྡུག་བསྔལ་ལས་སྒྲོལ་བ་
ལ་རྣམ་མཁྱེན་མ་ཐོབ་པར་སྒྲོལ་མི་ནུས་པས་རྣམ་མཁྱེན་ཐོབ་པར་བྱའོ་ཞེས་་་་
དམ་འཆའ་ལ། དེ་རྣམས་ཀྱང་འགྲོ་ལ་ཕན་བཞེད་པའི་སྟོན་པར་གྱུར་པ་ཡིན་
ཞིང་། དེ་ལྟར་དུ་དམ་བཅས་པ་ཙམ་གྱིས་མི་ཆོག་གི །དེ་ཐོབ་པར་བྱེད་པའི་
ཐབས་སྦྱོར་བ་ཕུན་སུམ་ཚོགས་པ་ཕ་རོལ་ཏུ་ཕྱིན་པ་དྲུག་ལ་བསླབས་པར་་་་་་
བྱའོ། །ཞེས་དམ་བཅའ་བ། དམ་བཅས་པས་མི་ཆོག །དེ་རྣམས་ཀྱང་ལག་ལེན་
ལ་འགྲེལ་པར་བྱེད་ཅིང་། དེས་ན་འགྲོ་ལ་ཕན་བཞེད་པ་སྨོས་པས་སེམས་
བསྐྱེད་དང་། སྟོན་པ་ཞེས་པས་སྦྱོར་བ་ཕུན་ཚོགས་འཇུག་པ་སེམས་བསྐྱེད་
བསྟན་ལ། \ འདིར་སྟོན་པའི་མིང་གིས་སྟོན་པའི་རྒྱུ་མཚན་ཡང་། ཕར་ཕྱིན་
གཞན་ལྔ་པོ་ཕལ་པ་ལྟ་བུ་དང༌། བདག་མེད་རྟོགས་པའི་ཤེས་རབ་གཙོ་བོར་
ཤེས་པའི་ཆེད་དུའོ། །འབྲས་བུ་དོན་གཉིས་ཕུན་སུམ་ཚོགས་པ་ལ་གཉིས་ལས།
- 273 -

མཁས་གྲུབ་རྗེའི་གསུང་འབུམ།
།
རང་དོན་སྤང་རྟོགས་ཕུན་སུམ་ཚོགས་པ་ནི། བདེ་གཤེགས་ཞེས་པས་བསྟན་
པ་སྟེ། དེ་ཡང་རྒྱུ་སྤངས་རྟོགས་ཡོན་ཏན་གསུམ་བདེ་གཤེགས། ཞེས་སོགས་
ཀྱིས་བཤད་པ་ལྟར། ལེགས་པར་སྤངས་པ། སླར་མི་ལྡོག་པར་སྤངས་པ། མ་
ལུས་པར་སྤངས་པ་སྟེ། ཁྱད་པར་གསུམ་ལྡན་གྱི་སྤངས་པ་( ༣ན)ངོ་བོ་ཉིད་ཀྱི་
སྐུ་དང་། གཤེགས་པ་རྟོགས་པའི་དོན་ཅན་ཕྱིར། །ཞེས་སོགས་ཀྱི་སྐབས་སུ་
བཤད་པ་ལྟར། དེ་ཁོ་ན་ཉིད་མཁྱེན་པ། མཁྱེན་པ་བརྟན་པ། མ་ལུས་པར་
མཁྱེན་པ་སྟེ། ཁྱད་པར་གསུམ་ལྡན་གྱི་རྟོགས་པ་ཟག་པ་མེད་པའི་ཡེ་ཤེས་
གཉིས་ལ་བདེ་བར་གཤེགས་པ་ཞེས་བརྗོད་དོ། །འབྲས་བུ་གཞན་དོན་ཕུན་
སུམ་ཚོགས་པ་ནི། སྐྱོབ་ཅེས་པས་བསྟན་ཏེ། རང་ཉིད་ཀྱིས་ལམ་གང་ལས་
བྱོན་པའི་བྱོན་ཚུལ་ཕྱིན་ཅི་མ་ལོག་པར་གསལ་བར་བཤད་པའི་སྒོ་ནས་འགྲོ་་་
བ་མཐའ་དག་སྡུག་བསྔལ་རྒྱུ་དང་བཅས་པ་ལས་སྐྱོབ་པར་མཛད་དོ། ཿ །དེ་
ལྟར་ན་ལུགས་འབྱུང་གིས་ཚད་མར་གྱུར་པ་ཞེས་པའི་དོན་རིམ་པ་བཞིན་དུ་་”
བཤད་པའི་སྒོ་ནས་སྟོན་པ་ཡང་དག་པར་རྫོགས་པའི་སངས་རྒྱས་བཅོམ་ལྡན་
འདས་ལམ་གང་ལས་བྱོན་པའི་བྱོན་ཚུལ་འཆད་པར་བྱེད། ལུགས་ལྡོག་གིས་
ཚད་མར་གྱུར་པ་ཞེས་པའི་མས་ལྡོག་བྱས་ཏེ། བཤད་པའི་སྒོ་ནས་ལུགས་
འབྱུང་གི་ཤེས་བྱེད་འཆད་པར་བྱེད་པའོ། །དེས་ན་ལུགས་འབྱུང་གིས་ཐམས་
ཅད་མཁྱེན་པ་དངོས་པོ་སྟོབས་ཞུགས་ཀྱི་རིགས་པའི་སྒོ་ནས་བསྒྲུབས་པས།
ཐེག་པ་ཐུན་མོང་མ་ཡིན་པའི་དཀོན་མཆོག་གསུམ་ཡང་དངོས་སྟོབས་ཀྱིས་་་་་
བསྒྲུབ་པར་བྱེད་པ་ཡིན་ལ། : ལུགས་ལྡོག་གི་སྐབས་སུ་སྐྱེས་བུ་ཆུང་ངུ་དང་
འབྲིང་གཉིས་ཀྱི་ལམ་དངོས་པོ་སྟོབས་ཞུགས་ཀྱི་རིགས་པས་བསྒྲུབ་པའི་སྒོ་་་་
ནས་ཐེག་པ་ཐུན་མོང་གི་དཀོན་མཆོག་གསུམ་ཡང་དངོས་པོ་སྟོབས་ཞུགས་ཀྱི་
རིགས་པས་བསྒྲུབ་པར་བྱེད་པ་ཡིན་ནོ། །( ༣༠) དེས་ན་ལུགས་འབྱུང་གིས་ནི་
སྐྱེ་བ་སྔ་མ་ཡོད་པར་བསྒྲུབས་ཤིང་། དེས་ཐམས་ཅད་མཁྱེན་པ་ཡོད་པར་
- 274

མཁས་གྲུབ་དགེ་ལེགས་དཔལ་བཟང་པོས་མཛད་པའི་ཚད་མའི་ལམ་འཁྲིད།
བསྒྲུབ་པ་ལ་ཕན་པ་ཡིན། ལུགས་ལྡོག་གིས་ནི་སྐྱེ་བ་ཕྱི་མ་ཡོད་པར་སྒྲུབ་ཅིང་།
དེས་ཐར་པ་ཡོད་པར་བསྒྲུབ་པ་ལ་ཕན་པ་ཡིན་ནོ་ཞེས་བྱ་བའི་དོན་ནོ།
ལུགས་འབྱུང་གིས་ཐམས་ཅད་མཁྱེན་པ་ཡོད་པར་བསྒྲུབ་ཅིང་། ལུགས་ལྡོག་
གི་གཞུང་རྣམས་ཀྱིས་ཐར་པ་ཡོད་པར་བསྒྲུབ་པར་བྱེད་ལ།
གང་ཕྱིར་དེས་ན་
ཚད་མ་ཉིད། །ཅེས་སོགས་ཀྱིས། ཚད་མར་གྱུར་པ་ཞེས་སོགས་བསྟོད་པའི་
དགོས་པ་སྟོན་པར་བྱེད་པ་ལ། ལེའུ་གཞན་གསུམ་དེའི་ཡན་ལག་ཏུ་མ་ཚང་
བ་མེད་པར་གཞུང་ཚིག་ཐམས་ཅད་ཀྱིས་ཐར་པ་དང་ཐམས་ཅད་མཁྱེན་པ
དངོས་པོ་སྟོབས་ཞུགས་ཀྱི་རིགས་པས་བསྒྲུབ་པར་བྱེད་པ་ཡིན་ལ།
བཅོས་འདི་པ་དག་གིས་ལུགས་ལ་ཐར་པ་དང་ཐམས་ཅད་མཁྱེན་པ་བསྒྲུབ་་་་
པར་བྱེད་པ་གཞན་ལས་ཆེས་ཁྱད་པར་དུ་འཕགས་པ་ཡིན་ནོ།
བསྟན་
།མདོར་ན་
གཞུང་འདི་ལ་བརྟེན་ནས་ཐར་པ་དང་ཐམས་ཅད་མཁྱེན་པ་ཚོལ་བར་ ་བྱེད་་་་
པ་དག་གིས་ནི། འདི་ལྟ་བུའི་ལམ་ཉམས་སུ་ལེན་ཚུལ་ཕྱིན་ཅི་མ་ལོག་པར་
ཤེས་ན་ཐར་པ་དང་ཐམས་ཅད་མཁྱེན་པ་མེད་པར་སྒྲོ་འདོགས་པའི་སྒྲོ་་་་
འདོགས་མངོན་འགྱུར་བ་ལྷག་མ་མ་ལུས་པར་དྲུངས་ཕྱུང་བའི་སྟོབས་ཀྱིས་་་་་
ཐར་པ་དང་ཐམས་ཅད་མཁྱེན་པ་རིགས་པའི་ལམ་ནས་དྲངས་པའི་ངེས་ཤེས་
གཏིང་ཚུགས་པར་རྙེད་པར་འགྱུར་རོ། །ཚད་མ་བསླུ་མེད་ཅན་ཤེས་པ། །ཞེས་
པ་ནས་ཚུར་ཤོག་ཅེས་པའི་བར་ནི།
ལུགས་འབྱུང་དང་ལུགས་ལྡོག་སྤྱིའི་
གཞུང་ཡིན་ལ། སྒྲུབ་བྱེད་ཐུགས་རྗེ་གོམས་ལས་དེ། །ཞེས་པ་ནས། དེ་ཕྱིར་
ཚད་( ༤ན)ཡིན་ཞེས་པ་ཡིན་གྱིས། ལུགས་འབྱུང་སྟོན་པར་བྱེད་པ་ཡིན་ལ།
ཡང་ན་སྐྱོབ་ཅེས་པ་ནས། གང་ཕྱིར་དེས་ན་ཚད་མ་ཉིད་ཅེས་པའི་བར་གྱིས་
ལུགས་ལྡོག་སྟོན་པ་ཡིན་ཞིང་། དེ་ལྟའི་ཞེས་སོགས་ནི་དགོས་པ་སྟོན་པའི་
གཞུང་ཡིན་ནོ། །བཅོམ་ལྡན་འདས་དེ་སྤྱིར་ཚད་མ་བསླུ་མེད་ཅན་ཤེས་པ་ཞེས་
པའི་མི་བསླུ་བ་ཡིན་ཞིང་། ཁྱད་པར་དུ་གྲོལ་བ་དོན་གཉེར་ལ་མི་བསླུ་བའི་
- 275-

མཁས་གྲུབ་རྗེའི་གསུང་འབུམ།
ཚད་མའི་སྐྱེས་བུ་ཡིན་ནོ། །ཞེས་སྟོན་པ། ཚད་མ་བསླུ་མེད་ཅན་ཤེས་པ་ཞེས་
པ་ནས། དེ་ལྡན་ཞེས་པའི་བར་ཡིན་ནོ། །རྒྱུ་མེད་རང་བྱུང་གི་ཐམས་ཅད་
མཁྱེན་པ་བཀག་ནས། \ རྒྱུར་གྱུར་པ་ཕུན་སུམ་ཚོགས་པ་ལས་འཁྲུངས་པར་
སྟོན་པ་ནི། མ་སྐྱེས་པ་ནི་ལྡོག་དོན་དུ་ཞེས་པ་ནས། མ་ཡིན་ཁྱད་པར་མེད་
ཕྱིར་རོ། །ཞེས་པའི་བར་གྱིས་སྟོན་པར་བྱེད་པ་ཡིན་ལ། དེ་ལ་ཁོ་ན་རེ། གྲོལ་
བ་དོན་གཉེར་ལ་ཉེ་བར་མཁོ་བའི་ཚད་མའི་སྐྱེས་བུ་མེད་དེ་དེ་ལྟ་བུ་ཡོད་ན།
སྲིན་བུའི་གྲངས་སོགས་ཐམས་ཅད་ཧྲིག་ཧྲིག་ཏུ་ཤེས་པར་བྱེད་པ་དང་།
དཔག་ཚད་རྒྱང་གྲགས་སོགས་ཀྱི་བར་ཐག་རིང་པོ་མཐོང་བའི་ལྐོག་གྱུར་གྱི་་་་
དོན་དེ་ལྟ་བུ་ཤེས་པར་བྱེད་པ་ཡོད་དགོས་པ་ལ་དེ་ལྟ་བུ་མེད་པའི་ཕྱིར་དང་།
ཐབས་སྟོན་མཁན་ཡང་མེད་ལ། ཡོད་ཀྱང་ནན་ཏན་བྱེད་པ་མེད་པའི་ཕྱིར།
ཞེས་ནི། རྒྱང་འཕེན་པ་ཁ་ཅིག་རབ་ཏུ་བརྗོད་དོ། །དེའི་ལན་སྟོན་པ་ནི་མི་
ཤེས་སྟོན་པར་བྱེད་པ་ལ། ཞེས་པ་ནས། ཚུར་ཤོག་བྱ་རྒོད་བསྟེན་པར་གྱིས་
ཞེས་པའི་བར་གྱིས་སྟོན་པར་བྱེད་དོ། །མི་ཤེས་ཞེས་པ་ནས་ཤེས་ལྡན་འགའ་
ཞིག་ཚོལ་བར་བྱེད་ཅེས་པའི་བར་གྱིས་དགེ་བའི་བཤེས་གཉེན་གྱི་མཚན་ཉིད་
སྟོན་པར་( ༤བ) བྱེད་ལ། དེ་ཡང་འདི་ལྟར། གྲོལ་བ་དོན་གཉེར་ལ་ཉེ་བར་
མཁོ་བའི་བཤེས་གཉེན་ནི། བླང་དང་དོར་བྱའི་དེ་ཁོ་ན་ཉིད་ཕྱིན་ཅི་མ་ལོག་
པར་གསལ་བར་སྟོན་པ་གྲོལ་བ་དོན་གཉེར་ལ་ཉེ་བར་མཁོ་བའི་ཚད་མའི་་
སྐྱེས་བུར་འདོད་ཀྱི་སྲིན་བུའི་གྲངས་ཧྲིག་ཧྲིག་ཏུ་ཤེས་པ་དང་། རྒྱང་རིང་པོ་
མཐོང་པ་ཙམ་གྲོལ་བ་དོན་གཉེར་ལ་ཉེ་བར་མཁོ་བ་མིན་ནོ། །གལ་ཏེ་རྒྱང་
རིང་པོ་མཐོང་བ་ཙམ་ཚད་མའི་སྐྱེས་བུ་ཡིན་ན། ཚུར་ཤོག་བྱ་རྒོད་དགེ་བའི་
བཤེས་གཉེན་དུ་བསྟེན་པར་གྱིས་ཤིག་བྱ་བའི་དོན་ནོ། །འོ་ན་ཁྱོད་ཀྱི་བཅོམ་
ལྡན་འདས་དེ་ཉིད་རྒྱུ་གང་ལས་བྱུང་ཞེ་ན། སྐྱེ་བ་དུ་མར་སྙིང་རྗེ་ཆེན་པོ་ཡུན་
རིང་དུ་གོམས་པ་ལས་བྱུང་ཞེས་སྟོན་པ་དེ། སྒྲུབ་བྱེད་ཐུགས་རྗེས་གོམས་ལས་
- 276-

མཁས་གྲུབ་དགེ་ལེགས་དཔལ་བཟང་པོས་མཛད་པའི་ཚད་མའི་ལམ་འཁྲིད།
དེ། ཞེས་པས་སྟོན་པར་བྱེད་དོ། །དེ་ལྟ་བུ་མི་འཐད་དེ། སྐྱེ་བ་སྔ་མ་དང་ཕྱི་མ་
མེད་པའི་ཕྱིར། ཞེས་པའི་ལན་འདེབས་པ་ལ། ལུགས་འབྱུང་གིས་སྐྱེ་བ་སྔ་མ་
ཡོད་པར་སྒྲུབ་ཅིང་ལུགས་ལྡོག་གིས་སྐྱེ་བ་ཕྱི་མ་ཡོད་པར་བསྒྲུབ་པར་བྱེད་དོ། །
དེ་ཡང་འདི་ལྟ་བུའི་དོགས་པའི་གནས་རྒྱང་འཕན་པ་ཁོ་ནའི་དབང་དུ་བྱས་་་
པ་ནི་མ་ཡིན་གྱི་གང་ཟག་ཐ་མལ་བ་ཐམས་ཅད་ལ་སྐྱེ་བ་སྔ་ཕྱི་མེད་པར་སྒྲོ་་་་་
འདོགས་པའི་སྒྲོ་འདོགས་ཀུན་བརྟགས་ཀྱི་ས་བོན་ཡོད་པས་དེ་ཉིད་འགོག་་་་་
པའི་ཕྱིར་ཡང་གསུངས་པར་སྣང་ལ། དེའི་རྒྱུ་མཚན་ཡང་སྐྱེ་བ་སྔ་མ་སོགས་སུ་
རྒྱང་འཕན་པའི་གྲུབ་མཐའ་དང་གཞུང་ལ་ཐོས་བསམ་བྱས་པའི་སྟོབས་ཀྱིས་་
བག་ཆགས་བཞག་པའོ། །དེ་ལྟ་མིན་པར་སྒྲོ་འདོགས་དེ་ལྟ་བུའི་ས་བོན་མེད་
(༥ན)པར་ཁས་ལེན་ན་སྒྲོ་འདོགས་གཞན་གྱི་ཡང་ས་བོན་མེད་པར་ཁས་ལེན་་
དགོས་པས་སོ་སོ་སྐྱེ་བོ་ཡིན་ན་མཐོང་སྤང་སྤང་ཟིན་པར་ཐལ་བའི་ཕྱིར་རོ། །
།
གཞན་ཡང་སོ་སོ་སྐྱེ་བོ་ཐ་མལ་པ་ཕལ་ཆེ་བའི་རྒྱུད་ལ་སྐྱེ་བ་སྔ་ཕྱི་འཇལ་བའི་་
མངོན་སུམ་མི་སྲིད་ལ། · སྐྱེ་བ་སྔ་ཕྱི་ཡོད་པར་བསྒྲུབ་པའི་རྟགས་མ་མཐོང་བར་
དེ་སྲིད་དུ་འཇོག་ཀྱང་སྐྱེ་བ་མི་སྲིད་པས་དེ་ཉིད་འཇལ་བའི་ཚད་མ་རྣམ་པ་་་་
གཉིས་གང་ཡང་རྒྱུད་ལ་མ་སྐྱེས་པ་དེ་སྲིད་དུ་དེ་ཉིད་ངེས་པའི་ངེས་ཤེས་སྐྱེ་་་་་
མི་སྲིད་པས་སྐྱེ་བ་སྔ་ཕྱི་མེད་པར་འཛིན་པའི་སྒྲོ་འདོགས་མངོན་གྱུར་པ་ཡོད་་
པ་ལ་འགལ་བ་མེད་དོ། །དེ་ལྟར་ན་སྐྱེ་བ་སྔ་ཕྱི་ཡོད་པའི་ངེས་ཤེས་རྒྱུད་
མ་སྐྱེས་པ་དེ་སྲིད་དུ་བདག་ཉིད་ཀྱིས་སྐྱེ་བ་དུ་མར་སྙིང་རྗེ་གོམས་པ་དང་།
སེམས་ཅན་ཐམས་ཅད་ཀྱི་དོན་དུ་སངས་རྒྱས་ཐོབ་པར་བྱའོ་སྙམ་པའི་སེམས་
བསྐྱེད་དང་དེར་མ་ཟད་སྐྱེ་བ་ཕྱི་མ་ངན་སོང་དུ་ལྷུང་དོགས་དང་ཕྱི་མ་ལྷ་་་་་་
མིའི་གོ་འཕང་ཐོབ་པར་བྱ་བའི་ཕྱིར་དུ་བླང་དོར་བྱེད་པའི་ཚུལ་ལ་ཡང་ངེས་་
པ་རྣལ་མ་སྐྱེ་མི་སྲིད་པས་ཇི་སྲིད་སྐྱེ་བ་སྔ་ཕྱིར་ཡོད་པར་ངེས་པའི་ངེས་ཤེས་་་
མ་སྐྱེས་པ་དེ་སྲིད་དུ་མངོན་མཐོ་དང་ངེས་ལེགས་ཀྱི་ལམ་ཐམས་ཅད་ཀྱི་སྒོ་་་་
-- 277 -

མཁས་གྲུབ་རྗེའི་གསུང་འབུམ།
འགགས་ནས་འདུག་པ་ཡིན་ནོ། །དེས་ན་འདི་ཉིད་ལ་ངེས་པ་རྙེད་པ་དང་སྐྱེ་
བ་སྔ་ཕྱི་མེད་པའི་སྒྲོ་འདོགས་ཆོད་པ་ནི་ལམ་སྒོམས་པའི་ཐོག་མ་ཉིད་དུ་ཆེས་
ཤིན་ཏུ་གལ་ཆེ་ཞིང་དེར་མ་ཟད་སྙིང་རྗེ་སོགས་སྒོམས་པར་བྱས་པ་ལས་ཅུང་་
ཟད་ཁྱད་པར་དུ་( ༥༠)འགྱུར་སྲིད་ཀྱང་མཐའ་མེད་དུ་འཕེལ་བར་མི་སྲིད་དེ་་
མཆོངས་པ་དང་ཆུའི་དྲོད་བཞིན་ནོ་སྙམ་དུ་འཛིན་པའི་ལོག་རྟོག་ཡང་ལམ་་་་
ཡུན་རིང་དུ་གོམས་པར་བྱེད་པའི་གེགས་ཆེན་པོ་ཡིན་ནོ། །དེ་བས་ན་སྔ་མ་ནི་
ལམ་བསྒོམ་པ་ལ་ཅུང་ཟད་ཀྱང་མི་འཇུག་པའི་རྒྱུ་ཡིན་ཅིང་ཕྱི་མ་ནི་ལམ་ཡུན་
རིང་དུ་བསྒོམ་པའི་གེགས་ཡིན་ནོ། །དེའི་ཕྱིར་གེགས་འདི་གཉིས་སེལ་བ་ལ་
ལམ་གྱི་ཐོག་མར་གཅེས་པའི་གནད་དུ་ཤེས་པར་བྱ་བ་ཡིན་པའི་ཕྱིར་གཞུང་་་
དུ་ཐེག་པ་ཆེན་པོའི་ལམ་གྱི་ཐོག་མར་སྙིང་རྗེ་ཆེན་པོ་ལ་དོགས་གཅོད་ཀྱི་ཡན་
ལག་ཏུ་སྦྱར་ནས་སྒྲོ་འདོགས་དེ་གཉིས་འགོག་པའི་རིགས་པ་དག་ཐོག་མར་་་་
རྒྱས་པར་གསུངས་སོ། །དེ་ཡ
་ཡང་ལུགས་འབྱུང་དང་ལུགས་ལྡོག་ཅེས་པའི་
དོན་སྔར་བཤད་པ་ལྟར་ཡིན་ལ། དེ་ལྟར་མཆོད་བརྗོད་ཀྱི་ཚིག་གི་གོ་རིམ་
ཇི་ལྟ་བ་བཞིན་བཤད་ན་བསམ་པ་ཕུན་སུམ་ཚོགས་པ་ལ་སྦྱོར་བ་ཕུན་ཚོགས་་
འབྱུང་ཞིང་དེ་ལྟ་བུའི་བསམ་སྦྱོར་དེ་གཉིས་ལས་རང་དོན་སྤངས་པ་ཁྱད་
པར་གསུམ་ལྡན་གྱི་བདེ་གཤེགས་འབྱུང་ལ། སྤངས་པ་མཐར་ཕྱིན་པ་དེའི་
སྟོབས་ཀྱིས་གཞན་སྡུག་བསྔལ་ལས་སྒྲོལ་བའི་སྐྱོབ་པ་འབྱུང་ངོ་། །ཞེས་རྒྱུ་སྔ་
མ་སྔ་མ་ལས་འབྲས་བུ་ཕྱི་མ་ཕྱི་མ་སྐྱེ་བའི་གོ་རིམ་སྟོན་པ་ཡིན་ནོ། །མཆོད་
བརྗོད་ཀྱི་ཚིག་གི་གོ་རིམ་ལས་ལྡོག་སྟེ་བཤད་པས་ནི་བཅོམ་ལྡན་འདས་ཆོས་་་
ཅན། རྟོགས་པ་ཁྱད་པར་གསུམ་ལྡན་གྱི་བདེ་གཤེགས་མངའ་སྟེ། གཞན་ལ་
བདེན་བཞིའི་བླང་དོར་ཐབས་དང་བཅས་པ་མཐའ་དག་སློབ་དཔོན་གཞན་་་
ཀ་མ་ལས་པར་སྟོན་པས་སྐྱོབ་པར་མཛད་པའི་ཕྱིར།
གཞན་དོན་དུ་བདག་མེད་རྟོགས་པའི་ཤེས་རབ་ཡུན་རིང་དུ་གོམས་པ
ལ་རག་
ཝ
དེ་ཆོས་ཅན།
278-

མཁས་གྲུབ་དགེ་ལེགས་དཔལ་བཟང་པོས་མཛད་པའི་ཚད་མའི་ལམ་འཁྲིད།
མཛད་པའི་སྦྱོར་(༦ན)བ་ཕུན་ཚོགས་སྔོན་དུ་འགྲོ་སྟེ། རྟོགས་པ་ཁྱད་པར་
གསུམ་ལྡན་བརྙེས་པའི་ཕྱིར། དེ་ཆོས་ཅན་འགྲོ་བ་མཐའ་དག་ལ་ཕན་པར་
བཞེད་པའི་ཐུགས་རྗེ་ཆེན་པོ་སྔོན་དུ་སོང་སྟེ། གཞན་དོན་དུ་བདག་མེད་
རྟོགས་པའི་ཤེས་རབ་ཡུན་རིང་དུ་གོམས་པ་མཐར་ཕྱིན་པར་མཛད་པའི་ཕྱིར།
ཞེས་འབྲས་བུ་ཕྱི་མ་ཕྱི་མ་རྟགས་སུ་བཀོད་ནས། རྒྱུ་སྔ་མ་སྔ་མ་སྒྲུབ་པའི་ཤེས་
བྱེད་ཀྱི་རིམ་པ་ཉིད་སྟོན་པ་ཡིན་ནོ། །དེས་ན་འཁོར་བའི་སྡུག་བསྔལ་ཡིད་ལ་
བྱེད་པ་ནི། ཐར་པ་དང་ཐམས་ཅད་མཁྱེན་པ་གང་གི་ལམ་དུ་འཇུག་ཀྱང་ཐོག་
མར་མེད་མི་རུང་ཡིན་པས་ལུགས་འབྱུང་གི་སྐབས་སུ་ཐེག་པ་ཆེན་པོའི་ལམ་་་
བསྒོམ་པ་ལ་ཐོག་མར